
Női vezetők érvényesülési lehetőségei és vezetési önképe. Egy kvalitatív kutatás tanulságai

Kulcsszavak: Női vezetők; Vezetési önkép, Motiváció; Ideális vezető; Munka magánélet egyensúly
Dolgozatom célja feltárni és értelmezni a női vezetők érvényesülési lehetőségeit, valamint
vezetési önképüket. Az interdiszciplináris megközelítés keretében, kutatásomban szociológiai
és vezetéstudományi perspektívákból vizsgálom a nők helyzetét vezetői szerepkörökben,
külön figyelmet fordítva a női vezetők által átélt nők közötti rivalizálás dinamikájára,
valamint arra, hogyan kívánnak egyensúlyozni a családi és szakmai kötelezettségek között.
Az előzetes szakirodalmi áttekintés alapján kirajzolódtak a nők társadalmi szerepének
történeti és kulturális változásai, melyek keretet adtak az érvényesülési stratégiák és a vezetési
stílusok elemzéséhez.
A kutatás módszertanát félig strukturált, tematikus mélyinterjúk alkotják, amelyeket öt közép-
és felsővezető pozíciót betöltő nővel készítettem. A kiválasztott alanyok különböző profilú és
méretű vállalatokat képviselnek, ezáltal lehetővé válik az egyedi élettörténetek és értékrendek
megismerése mellett az általánosítható tendenciák feltárása. A kvalitatív adatgyűjtés és
elemzés során Glaser és Strauss megalapozott elmélet koncepciója nyújtotta a témák és
minták azonosításának alapjait.
Eredményeim szerint a női vezetők önképe, vezetési gyakorlata és érvényesülési stratégiája
erősen összefügg élettörténetükkel, különösen a családi és társadalmi hatásokkal és szorosan
kapcsolódnak a társadalmi normákhoz és az egyéni törekvésekhez. Az „ideális vezető” képe
az empátiára, kiszámíthatóságra és nyitottságra épül. A vezetői szerepben való elfogadásukat
nem jellemző, hogy gátolják a sztereotípiák és diszkriminatív tapasztalatok, de ha mégis, ezek
tudatos stratégiákkal és erőforrásokkal leküzdhetők. Ezek megértése hozzájárulhat a női
vezetők támogatását célzó stratégiák kialakításához és a nemi egyenlőség előmozdításához.



